টুৰে প্ৰাচীন নেভিগেচন্ যন্ত্ৰসমূহৰ ওপৰত অধ্যয়ন চলাই গ'ল। পেপাইৰাচেৰে নিৰ্মিত ৰীড-নাৱে তেওঁৰ আকৰ্ষণ লাভ কৰে। তেতিয়াৰ বিশেষজ্ঞসকলৰ অনুসৰি ৰীড নাও বেছি সময় চলোৱা সম্ভৱ নহয়(খুব বেছি ২সপ্তাহ)। টুৰৰ মনে কথাটো মানি নললে। তেওঁ বিশ্বাস কৰিছিল যে প্ৰাচীন যন্ত্ৰটিৰ ক্ষমতা ইয়াতকৈ অধিক। সেয়ে তেওঁ তেনে এখন নাও পেপাইৰাচেৰে নিৰ্মাণ কৰিলে, যাৰ নাম দিলে ৰা। ৰাষ্ট্ৰ সংঘৰ পতাকাৰ তলত ৭খন দেশৰ ৭জন মানুহ লৈ তেওঁ সেই নাৱত মৰক্কৰ চাফিৰ পৰা যাত্ৰা আৰম্ভ কৰিলে। তেওঁলোকে ৫৬দিনত ৫০০০ কিলোমিটাৰ পাৰ কৰিলে, কিন্তু ধুমুহা আৰু নিৰ্মাণৰ কিছু নাটনিৰ বাবে তেওঁলোকে যাত্ৰা সম্পূৰ্ণ কৰিব নোৱাৰিলে। ১০মাহৰ পিছত তেওঁ পুনৰ ওলাল সেই একেই যাত্ৰাত, নাওখন কিছু সৰু কৰি লৈ, যাৰ নাম দিয়া হ'ল ৰা-২। এইবাৰ তেওঁ সফল হয়, আটলাণ্টিকৰ আটাইতকৈ বহল অংশ (৬১০০ কিলোমিটাৰ) ৫৭ দিনত পাৰ কৰি।

ৰা অন্বেষণ
ইষ্টাৰ দ্বীপ অন্বেষণ
কন্ টিকি অন্বেষণ
প্ৰথম অন্বেষণ